CELEX ID: 32013D0040
Publication Date: 2010-05-10

Document:
TARYBOS SPRENDIMAS
2010 m. gegužės 10 d.
dėl Europos Sąjungos bei jos valstybių narių ir Korėjos Respublikos pagrindų susitarimo pasirašymo Europos Sąjungos vardu ir laikino taikymo
(2013/40/ES)
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 207 ir 212 straipsnius kartu su 218 straipsnio 5 dalimi,
atsižvelgdama į Europos Komisijos pasiūlymą,
kadangi:
(1)
2008 m. gegužės 7 d. Taryba įgaliojo Europos Komisiją derėtis su Korėjos Respublika dėl pagrindų susitarimo (toliau - Susitarimas);
(2)
derybos buvo baigtos ir Susitarimas buvo parafuotas 2009 m. spalio 14 d.;
(3)
Susitarimas turėtų būti pasirašytas ir laikinai taikomas su sąlyga, kad jis bus sudarytas vėliau,
PRIĖMĖ ŠĮ SPRENDIMĄ:
1 straipsnis
Sąjungos vardu patvirtinamas Europos Sąjungos bei jos valstybių narių ir Korėjos Respublikos pagrindų susitarimo pasirašymas su sąlyga, kad minėtas Susitarimas bus sudarytas.
Susitarimo tekstas pridedamas prie šio sprendimo.
2 straipsnis
Susitarimas laikinai taikomas tol, kol bus baigtos visos jo įsigaliojimui būtinos procedūros. Laikinai taikyti Susitarimą pradedama pirmo mėnesio po to, kai Šalys praneša viena kitai apie Susitarimui laikinai taikyti būtinų procedūrų užbaigimą, pirmą dieną.
3 straipsnis
Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą Sąjungos vardu.
4 straipsnis
Šis sprendimas įsigalioja jo priėmimo dieną.
5 straipsnis
Šis sprendimas skelbiamas Europos Sąjungos oficialiajame leidinyje.
Priimta Briuselyje 2010 m. gegužės 10 d.

EuroVoc Classification:
Level 1: 100161
100144
100143
Level 2: 100281
100170
100282
100176
Level 3: 3461
956
2106
4040
6205
All Descriptors: 1379
1474
235
3466
5407